यानी भय्यूजी में वे सारे लक्षण दिखार्ई दे रहे हैं जो अब तक तेजतर्रार सामाजिक कार्यकर्ताओं में देखे गए हैं. जैसे तालाब खुदवाने का काम कराने का उनका तरीका बहुत सीधा है. आश्रम में सालभर भंडारे का संचालन करने वाले भय्यूजी का सुझाव है, ''या तो मैं भक्तों से सोने-चांदी के सिंहासन बनवा लूं या फिर उनसे समाज के काम करा लूं. किसी के पास जेसीबी मशीन है, तो कोई बड़ा ठेकेदार है, कोई पत्थर तुड़ाई का काम कर रहा है.